TMT บวกแรง 4% นิวไฮรอบ 8 เดือน ตั้งเป้ายอดขายเหล็กปีนี้โต 12% แตะ 8 แสนตัน
TMT บวกแรง 4% นิวไฮรอบ 8 เดือน ตั้งเป้ายอดขายเหล็กปีนี้โต 12% แตะ 8 แสนตัน ฟากโบรกชูหุ้นปันผลเด่นปี 64 ยีลด์สูง 12%
TMT บวกแรง 4% นิวไฮรอบ 8 เดือน ตั้งเป้ายอดขายเหล็กปีนี้โต 12% แตะ 8 แสนตัน ฟากโบรกชูหุ้นปันผลเด่นยีลดสูง 12%
22 มี.ค. 2565

ผู้สื่อข่าวรายงานว่า วันนี้(22มี.ค.65) ราคาหุ้นบริษัท ทีเอ็มที สตีล จำกัด (มหาชน) หรือ TMT  ณ เวลา 15:12 น. อยู่ที่ระดับ 11.80 บาท บวก 0.50 บาท หรือ 4.42% ด้วยมูลค่าซื้อขาย 71.11 ล้านบาท ราคาหุ้นนิวไฮรอบ 8 เดือน โดยเทียบตั้งแต่หุ้นยืนที่ระดับ 11.80 บาท เมื่อวันที่ 2 มิ.ย.2564

บล.เมย์แบงก์ ระบุในบทวิเคราะห์(21 ก.พ.2565) แนวโน้มผลประกอบการ ปี 2565 ผู้บริหารตั้งเป้าหมายปริมาณขายเหล็กจะเติบโต 12% สู่ระดับ 800,000 ตัน แรงหนุนจาก TMT มีจุดเด่น มีสินค้าครบ ขายสินค้าบวกด้วย Solution และ บริการ ขยายกำลังการผลิตไปเหล็กปลายน้ำมากขึ้น เช่นเหล็กชนิดเรียบพิเศษ ในขณะที่คู่แข่ง มีความไม่พร้อม
ประเมินอัตรากำไรขั้นต้นประมาณ 8-9% ลดลงจากปี 2564 เท่ากับ 12.6% คาดยอดขาย 23,800 ล้านบาท เพิ่มขึ้น 10% ในขณะที่กำไรจะลดลง 45% เหลือ 835 ล้านบาท ภายใต้สมมติฐานราคาเหล็กค่อนข้างทรงตัว
คำแนะนำการลงทุน TMT เป็นหุ้นเหล็กที่ปันผลเด่น ได้จ่ายปันผลครึ่งปีหลังอีก 0.70 บาท จากครึ่งปีแรก 0.60 บาท รวมปันผลกำไรปี 2564 เท่ากับ 1.30 บาท คิดเป็นอัตราเงินปันผลตอบแทน 12.7% ประเมินราคาเป้าหมายปี 2565 บนฐานค่าเฉลี่ย 10 ปี Forward P/E + 1SD เท่ากับ 11 เท่า ได้เท่ากับ 11 บาท คงแนะนำ ถือ รับปันผล